Ferrox | LekkeSlaap
Ferrox bied selfsorgverblyf in 'n drieslaapkamerhuis in 'n stil deel van die Danabaai-bewarea in Mosselbaai in die Wes-Kaap. Dit is ideaal vir 'n gesin of vriende wat op soek is na gerieflike verblyf na aan verskeie doendinge op die Tuinroete.
Die huis het regdeur teëlvloere en dis rolstoelvriendelik. 'n Veilige, beskutte parkeerplek is agter 'n motorhek met afstandbeheer beskikbaar.
Die tuinhuis beskik oor 3 ruim slaapkamers en 2 badkamers. Die hoofslaapkamer het 'n ekstra lengte koningingrootte-bed, tweede kamer het 'n koningingrootte-bed en die derde kamer het 2 enkelbeddens. Ferrox het 'n ruim kombuis en eetarea en die kombuis is toegerus met 'n yskas-vrieskas, wasmasjien, skottelgoedwasser, mikrogolfoond, 'n stoof met 'n oond en oorgenoeg ingeboude kaste met breekware, eetgerei en ander geriewe. Die groot omheinde tuin is ideaal vir kinders wat wil fiets of hardloop. Daar is ook 'n sandput.
Die sitkamer het 'n netjiese sitarea met 'n platskerm-TV met volledige DStv en WiFi kan gereël word. Daar is braaigeriewe en vuurmaakhout word gratis voorsien en daagliks aangevul.